NaiveNeuron/SloPal huggingface dataset:
Kollár, Boris, poslanec NR SR (2017-05-12):
Ďakujem pekne. Ďakujem pánovi poslancovi Gröhlingovi za predložené návrhy zákonov. Aj my vidíme budúcnosť v duálnom vzdelaní alebo vzdelávaní, nesmieme mu klásť polená pod nohy a vytvárať prekážky, teda v tomto prípade hlavne finančné. Musíme sa pozrieť na nemecky hovoriace krajiny, kde tento duálny systém v školstve majú zavedený a je tu podstatne nižšia nezamestnanosť mladých ľudí, ktorí končia školu. Poväčšine už vedia, kam pôjdu do zamestnania, a sú na toto povolanie pripravení. Nesmieme zísť z tejto cesty a musíme ho zaviesť aj u nás, aby sme dali mladým ľuďom väčšiu šancu na uplatnenie sa na trhu práce. Ďakujem.
Mezenská, Helena, poslankyňa NR SR (2014-06-05):
Dovolím si k tomu predniesť hádam záverom ako spravodajkyňa dve také vety, reagujúc a sumarizujúc vlastne relatívne krátku rozpravu. Nedá mi, aby som nevyslovila svoje znepokojenie, že takýto vážny zákon, ktorý má prispieť k stransparentneniu a zefektívneniu spoločnosti s majetkovou účasťou, býva v parlamente a v podmienkach akútnej potreby zmien riadenia týchto podmienok odignorovaný, neprijímaný, bez akýchkoľvek vecných a pádnych argumentov. Ja verím, že takejto ignorancii k príprave a k predloženiu takýchto zákonov raz zamedzíme. Takže je mi veľmi smutno a veľmi ma zaráža, že takéto obsahovo aj formálne dobre pripravené zákony, zákony, ktoré majú svojím spôsobom, ako tu bolo povedané, aj naplniť štátnu kasu, že takéto zákony bývajú odignorované. Svedčí to potom, samozrejme, o tej morálnej kultúre a výbave samotného parlamentu. Ja verím, že voliči a občania budú pozorní a budú vedieť aj z takéhoto prístupu k takýmto predkladaným záverom vzniesť zodpovednosť voči konkrétnym politickým stranám a zoskupeniam. Ďakujem.
Paška, Pavol, predseda NR SR (2012-09-14):
V pohode, v pohode. Vy môžte, pani spravodajkyňa, hocikedy. Takže má ešte, kolegyne, kolegovia, niekto záujem? Nie. Končím možnosť sa prihlásiť. O slovo v rozprave požiadala pani spravodajkyňa, pani poslankyňa Mezenská. Nech sa páči.
Mesterová, Zuzana, poslankyňa NR SR (2023-11-28):
Pán, pán Gašpar, ja vám veľmi pekne ďakujem, že každým svojím vstupom do rozpravy len potvrdzujete to, že náš návrh je podaný dôvodne, pretože je zrejmé, že minister nevie svoje rozhodnutie obhájiť, keď ho musíte obhajovať vy. Asi ani nevie, prečo sa tak rozhodol, a z toho, kto ako sa tu najintenzívnejšie snaží toto rozhodnutie obhájiť, môžme tak hádať, že kto ho na takéto rozhodnutie motivoval. A ja verím tomu, že vy máte jasno, ktorý záujem je chránený v tejto veci, len, bohužiaľ, to nie je ani verejný záujem, ani záujem oznamovateľov, ale váš osobný, pretože vy, ako osoba priamo zúčastnená v kauze Očistec, ja verím tomu, že máte osobný záujem, ktorý chcete chrániť, len potom nerozumiem, prečo tu stojíte a obhajujete toto rozhodnutie. Ale ďakujem vám za to, lebo len tým nasvecujete, že to, prečo tu sedíme, je dôvodné a správne. Ďakujem. (Potlesk.)
Laššáková, Jana, podpredsedníčka NR SR (2013-09-18):
Ďakujem, pán poslanec. Na vaše vystúpenie s faktickými poznámkami dvaja páni poslanci, pán poslanec Fecko a Viskupič. Končím možnosť prihlásiť sa s faktickými poznámkami. Nech sa páči, pán poslanec Fecko.
Hraško, Igor, poslanec NR SR (2012-09-19):
Ďakujem pekne, pani predsedajúca. Rišo, ty si sa dotkol niektorých závažných okolností, ja by som len zdôraznil, teda ak máme mať nastavené normy, ktoré majú spĺňať kritériá pre zdravý vývoj alebo teda vzdelávacie aktivity detí a mládeže, tak nech sú teda nastavené. A potom ich buď treba dodržiavať, alebo ich zjemnime tak, aby mohli byť dodržané všade. Pretože skutočne tie podmienky nie sú všade také, aby spĺňali tieto prísne normy, viem to aj ja zo svojej vlastnej praxe, nie z toho, čo mi povedia ľudia z praxe, ale z toho, čo som si ja zažil na svojej vlastnej koži, keďže som, kým som nastúpil do parlamentu, učil. Takže skutočne, treba sa nad tým zamyslieť a pokiaľ tie podmienky nastavíme tak, ako hovoril kolega Vašečka, tak si myslím, že to bude dobré. No a zvyšok, ku zvyšku vecí sa vyjadrím hádam vo svojej vlastnej rozprave. Takže ja ti, Rišo, ďakujem za tvoje vystúpenie.
P. Hrušovský, predseda NR SR: (2004-09-23):
Nech sa páči, pán poslanec Lintner. Ľ. Lintner, poslanec: Ďakujem za slovo, pán predseda. Ja by som v mene štyroch poslaneckých klubov SDKÚ, SMK, KDH a ANO navrhol zaradiť do tohto bloku hlasovania na konci aj hlasovanie k návrhu uznesenia, ktoré majú ctené kolegyne a vážení kolegovia pod č. 870, týka sa to odvolania a voľby za člena výboru pre obranu a bezpečnosť. Ďakujem.
Maďarič, Marek, minister kultúry SR (2012-09-20):
Ďakujem za slovo, pani podpredsedníčka. Vážený pán poslanec Chren, položili ste mi otázku z oblasti, v ktorej zjavne nie ste doma. Vzhľadom na to, že vy si tak veľmi úvzato budujete povesť odborníka a vždy dbáte na to, aby aj ostatní sa vyjadrovali odborne a kvalifikovane, a viete sa aj adekvátne ironicky postaviť k vyjadreniam kolegov, ktoré sa vám nezdajú dostatočne odborné, prípadne sa nevyznajú v oblasti ku ktorej sa vyjadrujú, dostanete aj vy odo mňa odpoveď adekvátnu kvalifikovanosti postavenej otázky, pretože váš kolega, človek ktorý sa v tom vyzná, aspoň sa pýtal na tzv. koncesionárske poplatky. Vy sa pýtate na koncesionárske poplatky. Musím vám povedať, že už niekoľko rokov sa koncesionárske poplatky neplatia a koncesionárske poplatky sa ani nezavádzajú. Ďakujem, pani podpredsedníčka, skončil som. (Potlesk.)
Martinák, Ľuboš, poslanec NR SR (2011-07-13):
Ďakujem za slovo. Jedno je isté, že trestné právo je skutočne posledným prostriedkom nápravy, ak môžeme vôbec nápravou človeka to nazvať. Ale bavíme sa tu stále o týraní zvierat, preto poďme trošku hlbšie do histórie. Najprv boli len divo žijúce zvieratá. Až potom neskôr človek pri svojom vývine hovoril o zvieratách, kde mal osoh aj nehmatateľný, to znamená ideový. Prečo to vravím? Vravím to preto, že vznikli silné citové vzťahy a putá medzi človekom a zdomácnenými zvieratami. Teda používal ich aj pre svoju zábavu. A vôbec, nahradzoval tým aj svoje city možno aj k ľuďom. Ten ideový cit je veľmi dôležitý. Chcem zdôrazniť to, že hlavným problémom v našej spoločnosti aj v tejto oblasti v prvom rade prevencia, a to nielen v tejto oblasti, ale aj v oblasti zdravotníctva. Každý lekár vám povie, že robte prevenciu, až potom môžeme zrobiť zásah. Tak je to aj v trestnom práve. Skutočne, väzenie nie je jednou vysokou školou, ale možno aj piatimi vysokými školami kriminality. Čo sa stane potom, ak zvýšime trest, potrestáme akože toho človeka a čo prvé zrobí? Vyjde z väzenia, možno prvé, čo zrobí, bohužiaľ, má to zakódované v mozgu, bude, že popraví nejaké domáce zviera. Preto my upriamme skutočne pozornosť na prevenciu, a to hlavne v oblasti psychológie, zriaďujme psychologické poradne, aj čo sa týka týrania zviera. Preto ja tento zákon nepodporím, zvyšovanie trestnej sadzby.
Šeliga, Juraj, podpredseda NR SR (2020-11-25):
Dobrý deň, kolegyne, kolegovia, budeme pokračovať po obedňajšej prestávke, a to rokovaním o vládnom návrhu zákona, ktorým sa dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkov, stavovských organizáciách v zdravotníctve a o zmene a doplnení niektorých zákonov v znení neskorších predpisov , tlač 337, rozhodnutie na prerokovanie výborom 337a. Poprosím pána ministra zdravotníctva Krajčího, aby vládny návrh zákona odôvodnil. Nech sa páči.
Grendel, Gábor, podpredseda NR SR (2023-06-27):
Teraz vystúpi v rozprave pán minister. Nech sa páči.
J. Valocký, poslanec: (2007-12-05):
Ďalej by som chcel predložiť pozmeňujúci návrh k vládnemu návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov. 1. V čl. I sa vypúšťa bod 24. Ďalšie body návrhu zákona sa primerane prečíslujú. Odôvodnenie: Ustanovenie sa z dôvodu nadbytočnosti vypúšťa, pretože údaje zo zdravotnej dokumentácie sa sprístupňujú Ministerstvu zdravotníctva Slovenskej republiky podľa § 25 ods. 1 písm. f) zákona č. 576/2004 Z. z. 2. V čl. I v bode 34 v § 45 sa ods. 1 dopĺňa písmenom z), ktoré znie: „z) usmerňuje prenesený výkon štátnej správy uskutočňovaný na úseku zdravotníctva samosprávnymi krajmi“. Odôvodnenie: Navrhuje sa zachovanie pôsobnosti Ministerstva zdravotníctva Slovenskej republiky podľa súčasnej legislatívy. Ďakujem.
P. Hrušovský, predseda NR SR: (2003-11-11):
Prosím teraz pána poslanca Muránskeho, aby z poverenia výboru pre životné prostredie Národnú radu informoval o výsledku rokovania, ako aj o odporúčaní gestorského výboru k prerokúvanému návrhu. Pán poslanec Muránsky, nech sa páči
Laurenčík, Milan, podpredseda NR SR (2021-10-21):
Ďakujem. Na vaše vystúpenie evidujem štyri faktické poznámky, končím možnosť prihlásiť sa. Ako prvý vystúpi pán poslanec Radovan Kazda, nech sa páči.
Hrušovský, Pavol, predseda NR SR (2011-10-21):
Hlasujeme, páni poslanci, o návrhu. (Hlasovanie.) 145 prítomných, 78 za návrh, 6 proti, 60 sa zdržalo, 1 nehlasoval. Návrh sme schválili. Prosím ďalší návrh.
Blanár, Juraj, podpredseda NR SR (2022-05-10):
Pán poslanec Nemec.
Hrušovský, Pavol, predseda NR SR (2011-11-30):
Hlasujeme, páni poslanci, o návrhu. (Hlasovanie.) 141 prítomných, 77 za, 62 sa zdržalo, 2 nehlasovali. Schválili sme návrh. Prosím ďalšie návrhy.
Hrušovský, Pavol, podpredseda NR SR (2010-08-03):
Vážené panie poslankyne, páni poslanci, dovoľte, aby som vás informoval o ďalšom postupe rokovania o programovom vyhlásení vlády, tak ako je uvedené v pozvánke schôdze Národnej rady Slovenskej republiky. Pán predseda Národnej rady pridelil výborom na prerokovanie programové vyhlásenie vlády, preto by som poprosil podľa harmonogramu a rozpisu rokovania schôdzí, tak ako ste ho dostali rozdané do lavíc, aby výbory prerokovali programové vyhlásenie vlády a gestorský výbor, za ktorý určil pán predseda výbor pre financie a rozpočet, dozajtra do 10.00 hodiny, kedy pán predseda rozhodol o tom, že po dnešnom prerušení schôdze bude pokračovať zajtra prerokovávanie programového vyhlásenia vlády a hlasovania o vyslovení dôvery vláde Slovenskej republiky o 10.00 hodine. Panie poslankyne, páni poslanci, prerušujem rokovanie Národnej rady Slovenskej republiky. Budeme pokračovať zajtra o 10.00 hodine rozpravou o programovom vyhlásení vlády. Ďakujem pani premiérke vlády Slovenskej republiky, pánom podpredsedom vlády, ministrom a všetkým, ktorí sa zúčastnili na uvedení programového vyhlásenia vlády, a prerušujem a prosím ministrov vlády, aby sa zúčastnili teraz rokovania výborov Národnej rady Slovenskej republiky. Panie poslankyne, páni poslanci, ešte prosím o chvíľku strpenia. Dávam teraz slovo v poradí jednotlivým predsedom výborov, ktorým bol pridelený, ale žiadajú to páni predsedovia, ktorým bol pridelený návrh prerokovať programové vyhlásenie vlády, aby teraz oznámili poslancom, kde a o ktorej presne sa uskutoční rokovanie výborov. Pán poslanec Novotný.
Kaník, Ľudovít, poslanec NR SR (2011-05-19):
Máte svoje videnia a nepočúvate nikoho iného. Tento človek povedal, že si spomenul na otca, ako ho naučil pliesť košíky, ako chodili po trhoch tieto košíky predávať. Naučil pliesť košíky svoju ženu. Naučil pliesť košíky svojich dvoch synov a robia toto isté. A povedal mi, že má teraz väčší príjem, ako ho mal zo sociálnych dávok, a že mi je vďačný, že tá zmena ho prinútila prestať žiť tak, ako žil dovtedy. A o tom to je. Ďakujem za pozornosť.
Danko, Andrej, podpredseda NR SR (2024-06-14):
Ďakujem. Otváram všeobecnú rozpravu. V rámci rozpravy ako prvý, aj keď je prihlásený do rozpravy, ale aj ako navrhovateľ v rámci rozpravy požiadal teda o vystúpenie pán poslanec Lackovič. Budem to brať ako prihlásený? Môžeme to urobiť akože navrhovateľ vystupujete. Nemáte obmedzený čas, a tým pádom nemusím tu robiť chaos, že máte mať zastúpenie ako navrhovateľ. Takže budete vystupovať ako navrhovateľ, pán poslanec, a máte tým pádom neobmedzený čas a takisto máte právo na reakcie faktické. To len do budúcna, aby ste to nemuseli kombinovať. Nech sa páči.
Ľ. Kaník, minister práce, sociálnych vecí a rodiny SR: (2003-10-30):
Ďakujem.
Zmajkovičová, Renáta, podpredsedníčka NR SR (2013-09-05):
Pán poslanec Novotný.
M. Číž, podpredseda NR SR: (2008-12-03):
Teraz, kolegyne kolegovia, nasleduje druhé čítanie o návrhu poslanca Národnej rady Slovenskej republiky Petra Gaburu na vydanie zákona, ktorým  sa   mení   a    dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov , parlamentná tlač č 806, spoločná správa výborov č. 806a. Slovo má pán poslanec Peter Gabura a odôvodní teda poslanecký návrh zákona. Máte slovo, pán poslanec.
Kaliňák, Robert, poslanec NR SR (2011-09-13):
Veľmi pekne ďakujem. Vážený pán podpredseda parlamentu Robert Fico, v tomto parlamente je aj človek, ktorý sa častokrát vydáva za ekonomického odborníka, ale nechcem na to úplne priamo útočiť, ale pamätám si taký jeden príbeh, ktorý dokazuje kvality našich ekonómov, ktorí nás tu poúčajú a dávajú nám školenia. Na veľkom začiatku 90. rokov na Slovensko prišli dve zahraničné banky. Obidve boli na úvod veľké trpaslíky. Jedna ním ostala po desaťročnej praxi nášho kolegu a z jednej sa stala najlepšia banka na Slovensku. Toto o všetkom vypovedá. Pri vzniku jednej z nich som mal možnosť byť aj ja. Takto vlastne naši odborníci, ktorí nás poučujú a hovoria nám to, že keď zo 100 mld. navýšite dlh o 1 mld., to je 1 %, jeden percentuálny bod, keď z 10 mld. o pol miliardy, to 5 percentuálnych bodov, a preto podľa tejto logiky je 0,5 mld., teda pol miliardy viac ako jedna miliarda. A v tejto logike sa nesie aj pán poslanec Matovič, aj pán poslanec Viskupič. A to tu teraz bolo toto ekonomické poučovanie. Ja fakt sa na vás, páni, zabávam. Ďakujem.
Pellegrini, Peter, predseda NR SR (2015-11-24):
Ďakujem pekne. Pán spravodajca (Reakcia spravodajcu.) Nie. Ďakujem pekne. Prerušujem rokovanie o tomto bode programu. Pán poslanec Lipšic s procedurálnym návrhom.
Podmanický, Ján, poslanec NR SR (2024-09-17):
Dobre, ďakujem za slovo. Vážený pán podpredseda, vážené panie poslankyne, vážení páni poslanci, v súlade s § 73 zákona o rokovacom poriadku som bol určený výborom pre kultúru a média za spravodajcu k uvedenému návrhu zákona. Predkladám informáciu. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v prvom čítaní. Vážený pán podpredseda, ďakujem, otvorte rozpravu.
Hlina, Alojz, poslanec NR SR (2015-10-30):
Ďakujem pekne. Ja si pamätám váš prejav, keď sme, myslím, prvýkrát odvolávali pána Čisláka. To ste mali taký, dobrý prejav ste mali a ja som aj reagoval, že bodaj by to tak bolo. Len prečo sa stávajú excesy? Hej, bodaj by to tak bolo, že všetko je tak, že tí ľudia sa snažia, lebo ste to vtedy tak silne emotívne povedali. A dnes ste ma už nepresvedčili, lebo ste zase hovorili o tom istom, že jak ste vy ďaleko. Asi na rooseveltskej ste ďaleko. Môj ujo, teda manžel mojej, maminej sestry leží v Mikuláši na nemocnici, ja som tam chodil na strednú, tá nemocnica vyzerá horšie ako pred 30 rokmi. A bol na lôžku, ktoré bolo pozvárané, normálne. To ja by som lepšie pozváral. Bolo to nejakým fáčom zmontované a na takom sa mal liečiť. Viete, možno na Rooseveltke máte robotické pracovisko, ja verím. Hej, možno máte, možno ste tam fantastický kolektív namotivovaný, ale v Mikuláši to vyzerá ako v Sarajeve, keď bojovali. Fakt. Čiže nie je to tak. Ale začali ste vcelku v niečom aj zaujímavo, že kde sú nejaké východiská a v čom je to, jeme viacej klobás, asi ste zase povedali, nie, že OECD či čo povedali, že máme inú východiskovú pozíciu, že čo sme tu viac chorí, viac zanedbaní sme, a preto potrebujeme viac peňazí, že v čom je to? Tak potom využite všetky možnosti, ktoré máte ako vládny poslanec. Povedzte, že nech nejde stupídna reklama na Fun Radiu, na všetkých rádiách ide stupídna reklama na operačný program proti povodňami. Ja žasnem. Na Expres 2, čo počúvajú puberťáci, v piatok o, dneska pôjde o jedenástej, o polnoci pôjde reklama na povodňové opatrenia, tak tam púšťajte reklamu, nech nejeme klobásy. Viete, že keď by ste naozaj chceli, keď už máte pocit, že čo sa dalo, sa vylepšilo, už sú len drobnosti, tak – a toto ste už niekde povedali na výbore? Pán Raši to hovoril na výbore, že nedávajte povodňové, kto to počúva, dajte klobásy. Viete. A potom by som vám uveril, potom by som vám uveril, že rozprávate úprimne.
Čepček, Martin, poslanec NR SR (2023-02-14):
Ďakujem pekne. Takže je to obdobný návrh zákona, ako bol predchádzajúci, len ten, ten návrh zákona, ktorý bol predtým, v podstate zmrazuje platy na túto úroveň, ktorú máme teraz, a tento návrh zákona, ktorý predkladám, v podstate znižuje na úroveň roku 2011, kde boli naposledy tie platy rozmrazené. V dôsledku zvyšujúcej sa inflácie, energetickej krízy, ako aj ďalších negatívnych javov dochádza k zhoršovaniu životnej úrovne mnohých občanov a obyvateľov Slovenskej republiky. Občania sú ústavnými činiteľmi opakovane vyzývaní k úsporám a znižovaniu spotreby, preto je dôležité, aby sa k znižovaniu nákladov podieľali aj ústavní činitelia, práve preto navrhujem tento zákon. Ďakujem.
Ďuriš Nicholsonová, Lucia, podpredsedníčka NR SR (2017-05-10):
Vážené panie poslankyne, páni poslanci, otváram druhý rokovací deň 17. schôdze Národnej rady Slovenskej republiky. Na dnešnom rokovacom dni o ospravedlnenie požiadali títo páni poslanci a panie poslankyne: Eva Antošová, Emil Ďurovčík, Gábor Grendel, Eduard Heger, Miroslav Ivan, Marian Kotleba, Igor Matovič, Vladimír Sloboda, Jana Vaľová, Richard Vašečka a Oto Žarnay. Teraz pristúpime k prerokovaniu k návrhu na vyslanie príslušníkov ozbrojených síl Slovenskej republiky do operácie EUNAVFOR MED Sophia . Návrh má tlač 497 a spoločná správa výborov má tlač 497a. Návrh uvedie minister obrany Slovenskej republiky pán Peter Gajdoš, ktorého teraz prosím o slovo. Nech sa páči.
Blanár, Juraj, podpredseda NR SR (2022-06-14):
To bol posledný prihlásený v rozprave pán poslanec. Takže žiadna faktická poznámka? Chcete ešte v rozprave, pán minister? (Reakcia ministra.) Tak nech sa páči, udeľujem pánovi ministrovi slovo ešte v rozprave. Nech sa páči.
Jurinová, Erika, podpredsedníčka NR SR (2014-04-01):
Vážený pán predseda, dajte, prosím, hlasovať o postúpení tohto zákona do druhého čítania.
Hort, Milan, podpredseda NR SR (2011-09-08):
Nech sa páči, pán podpredseda vlády.
Ondruš, Branislav, poslanec NR SR (2011-12-01):
Ďakujem pekne, pán predseda. Juraj, ďakujem za to vystúpenie. Ja som si vlastne až teraz uvedomil, aj keď som ho len tak jednou-dvomi vetami spomenul, že vlastne je tu veľká, na jednej strane je tu záujem vnášať akúsi spravodlivosť do celého systému tým, že by malo byť prísnejšie alebo presnejšie posudzovanie schopnosti klientov, respektíve ich najbližších príbuzných prispievať na úhradu nákladov spojených s poskytovaním sociálnej služby, ale na druhej strane vlastne naozaj tu vnášame jednu obrovskú nespravodlivosť tým, že osobitne riešime zariadenia, ktoré spadajú pod obce a mestá. Neriešime zariadenia, ktoré spadajú pod VÚC-ky. A to sa priznám, že to som vlastne tak silno nevnímal, kým som si nevypočul to tvoje vystúpenie. Takže ja, samozrejme, plne podporujem ten pozmeňujúci návrh. A v podstate som sa s faktickou prihlásil najmä preto, aby som zopakoval svoju výzvu zo záveru svojho diskusného príspevku, keď som vyzval vládnych poslancov, aby skutočne sa pokúsili s maximálne otvorenými hlavami si teraz vypočuť tie dva pozmeňujúce návrhy pani kolegyne Tomanovej a tvoj, pretože oba odstraňujú výrazné riziká. A vlastne v tom druhom prípade nespravodlivosti tej novely. A ja som aj rád, že si aj spomenul taký ten okrúhly stôl z toho leta minulého, pardon, tohto roku, lebo to sa zase musím vrátiť jednoducho k tomu, že práve tam zazneli tie jasné slová o načasovaní prípravy tejto novely zo strany pani štátnej tajomníčky. A aj ona vtedy jasne povedala, že s tou novelou sa nepočíta, s jej účinnosťou, skôr, ako od prvého júla budúceho roka. To znamená, že ten časový stres v skutočnosti nie je reálnym argumentom.
B. Bugár, podpredseda NR SR: (2003-11-11):
(Hlasovanie.) Prítomných 115 poslancov, za návrh 76, proti 34, hlasovania sa zdržali 3, nehlasovali 2. Konštatujem, že sme schválili vládny návrh zákona o zmiernení hmotnej núdze a o zmene a doplnení niektorých zákonov. Ďakujem pánu ministrovi, ako aj pani spravodajkyni. Prosím teraz predsedu Výboru Národnej rady pre financie, rozpočet a menu poslanca Pála Farkasa, aby uviedol hlasovanie o návrhu uznesenia k správe o plnení štátneho rozpočtu Slovenskej republiky za I. polrok 2003 (tlač 434).
Jurinová, Erika, podpredsedníčka NR SR (2012-10-23):
Ďakujeme, pán poslanec Blaha.
A. Belousovová, podpredsedníčka NR SR: (2008-09-18):
Pristúpime teraz k návrhu na zmeny v zložení výborov Národnej rady Slovenskej republiky . V tomto bode sa chcú vyjadriť páni poslanci Pavol Minárik, František Mikloško a pán Vladimír Palko. Ako prvému dávam slovo pánovi poslancovi Minárikovi. Nech sa páči, pán poslanec.
Bugár, Béla, podpredseda NR SR (2019-02-01):
Na vystúpenie pána poslanca s faktickými poznámkami dvaja páni poslanci, teda pán poslanec a pani poslankyňa. Ale znovu upozorňujem, že už nebudem tolerovať, pokiaľ sa budete hlásiť až po vystúpení pána poslanca s faktickými. Pán poslanec Mizík, nech sa páči.
Grendel, Gábor, podpredseda NR SR (2021-05-05):
S reakciou na faktické poznámky pán poslanec Pročko.
Laššáková, Jana, podpredsedníčka NR SR (2015-01-28):
Páni poslanci, vydiskutujete si to potom v salóne, dobre? Nech sa páči, pokračujte, pán poslanec.
M. Hort, podpredseda NR SR: (2007-09-19):
Skôr ako ukončím schôdzu, ešte dve poznámky. Pán poslanec Szigeti János tam vpravo pod tými dverami objavil 1 000 korún, ktoré niekomu vypadli. Kto príde na to, že mu chýba  tisíckorunáčka, tak nech sa u mňa prihlási. A poprosím, keby sa len jeden hlásil. A pokiaľ ešte mám slovo, uvediem, že požiadal s procedurálnym návrhom ešte pán podpredseda Číž.
Matovič, Igor, poslanec NR SR (2011-06-01):
Chcel som vlastne reagovať cez faktickú, ale keď som bol už prihlásený, tak idem tu. Ale mrzí ma to. Mrzí ma tento prístup strany SAS, lebo to je naozaj vyslovene takým dôkazom toho, ako sa hovorí, ten kto chce, hľadá spôsoby, ten kto nechce, hľadá dôvody. A sami dobre viete, že ak by toto bol skutočný dôvod a skutočný problém, není problém ho odstrániť v druhom čítaní alebo na nasledujúcej schôdzi by sme predložili pozmeňujúci návrh, ktorý by riešil aj problém v ostatných zákonoch. Ale, Martin, škoda, že strana SAS, alebo teda možno iba tvoj názor to je, ale predpokladám, že celej strany SAS, zvolila tento nekonštruktívny podľa mňa prístup v tejto veci a taký ješitný. Ak je problém, že treba zmeniť aj nejaký iný zákon, od toho je druhé čítanie, od toho sú pozmeňujúce návrhy v druhom čítaní a nie je najmenší problém, ak posuniete tento návrh zákona do druhého čítania, v druhom čítaní zákon upraviť tak, aby bol právne konzistentný. Spájať alebo rozvíjať tu, že teda mali sme prísť zároveň aj s návrhom zmeny volebného systému a ak by sa Národná rada nejako v kuloároch dohodla na tom, že áno, zmeníme volebný systém a že každý okres bude mať svojho vlastného poslanca alebo niečo podobné, sú taľafatky, sú zbytočné hľadanie výhovoriek a úplne nereálne podmienky, ktoré, sám vieš o tom, že nie je možné splniť. A práve preto sme prišli s touto dielčou vecou. S dielčou vecou, ktorej sme očakávali najväčšiu podporu práve zo strany SAS, lebo ste to mali v tomto duchu napísané v referende, a to referendum naozaj bola nosná vaša téma. Ešte poprosím, ak by ste dokázali sa správať v tejto veci konštruktívne a zmenili ten svoj názor, a nesnažili sa nájsť výhovorky, ako ten zákon nepodporiť, ale snažili sa konštruktívne zákon podporiť. A spoločne v pohode môžeme vypracovať pozmeňovák v druhom čítaní a môžeme naplniť to, čo by ste od toho zákona očakávali. Ale utopiť tento zákon s výhovorkou typu „lebo nebol dobre spracovaný“, tak bude svedčiť iba o tom, že vám neišlo v skutočnosti o zníženie počtu poslancov, ale bol to iba marketing. A ja som presvedčený a stále som ešte napriek tvojmu vystúpeniu presvedčený, že to nebol marketing a v skutočnosti vám išlo o zníženie počtu poslancov. A ak vám naozaj o zníženie počtu poslancov naozaj ide, tak poďme hľadať spôsoby. Nie hľadať dôvody, prečo to nepodporiť.
Bittó Cigániková, Jana, poslankyňa NR SR (2023-05-18):
Ďakujem pekne. Navrhujem za bod 133 zaradiť 144 (tlač 1633), poslanca Drdula, bod 145 (tlač 1635), poslanca Kremského, tlač 152... teda bod 152 (tlač 1596), poslanca Vonsa, bod 154 (tlač 1662), pána poslanca Vetráka, bod 156 (tlač 1478) pani poslankyňa Žitňanská, tlač 164... teda bod 164 (tlač 1674), týkajúci sa volebného práva, bod 166 (tlač 1675), opäť OĽANO, bod 175 (tlač 1691) týkajúcich sa múzeí. Ešte raz. Navrhujem zaradiť... (Prerušenie vystúpenia časomerom.)
Poliačik, Martin, poslanec NR SR (2010-12-09):
V mene seba. (Smiech a ruch v sále.) V mene štyroch poslaneckých klubov.
Hort, Milan, podpredseda NR SR (2011-06-29):
Chcel by som z tohto miesta poprosiť predovšetkým prítomné dámy, nefunguje klimatizácia, je tu naozaj veľmi teplo, už sme sa o to pokúšali viackrát, či by bol problém, keby si páni, ktorí to potrebujú, dali dole saká. (Súhlasná reakcia poslankýň.) Ďakujeme za porozumenie. Nech sa páči pán poslanec, môžete pokračovať.
Saloň, Marián, poslanec NR SR (2010-08-05):
Ďakujem, pán predsedajúci. Pán minister, teraz oficiálne, cez mikrofón. Kedy ste mali vy tlačovku a kde ste boli, keď bola tlačová beseda pána podpredsedu Fica? Mám taký dojem, že ste ju pozerali vzadu na vašom notebooku, ale nevadí. Hovorili ste o zjednodušovaní procesu utajovaných skutočností. Myslím si, že ste začali zjednodušovať veľmi rýchlo, keď ste do funkcie riaditeľa VSS-ky vymenovali človeka, ktorý je bez previerky a poslali ho úradovať a ani ste nemuseli meniť zákon o ochrane utajovaných skutočností. Takže ďakujem.
Bittó Cigániková, Jana, poslankyňa NR SR (2022-05-05):
Aby som uviedla na pravú mieru, nie Simona Petrík distribuovala tie letáky, ona ich len zdieľala. Bola to Možnosť voľby – Nebudeme ticho. Ďakujem veľmi pekne, dámy, že ste takéto ľudské. Pán poslanec Čepček, škoda, že vám to nie je dosť ľúto na to, aby ste sa aspoň v tomto čase zdržal vášho neľudského konania. Interrupcie, opakujem, klesajú. Pán poslanec Šefčík, ak vám je ľúto tých žien, tak nehlasujte za tento odporný návrh. Tému zneužívajú tí, čo toto stále vyťahujú. Vy ste nakoniec jeden z nich. Pán poslanec Schlosár, Pán Boh nám dal slobodnú vôľu a poznanie a lekárov, teda ja nemám žiadneho Boha, ale keď existuje, tak ten váš mi dal tú, tieto možnosti. A áno, určite je to tak, že Boh si vybral také esá, ako ste vy, keďže má nekonečnú moc a mňa si vybral ten čertík, ktorého sa tak bojíte. Určite áno. Hovoríte o zabíjaní detí, rovnako ako pán poslanec Beluský zabúdate, že klamete a ubližujete. Pretože nie, nie je to zabíjania podľa nášho právneho poriadku a nie sú to deti podľa vedcov, ani podľa nášho právneho poriadku. Sú to budúce deti, ktoré budú, ak sa tak žena rozhodne. Pán poslanec Marcinčin, píše, pýtate sa, či jediné riešenie je potrat. No keď sa tak žena rozhodne, tak áno v tom prípade. A žena je podľa vás agresor, keď ide na potrat, ja by som chcela povedať, že ja si myslím, že vy ste agresor, keď teda toto obhajujete. A mimochodom, keby moja mama išla na potrat pred 38 rokmi, mala by rovnaké možnosti a rovnaký spôsob vykonania toho zákroku ako dnes. Vďaka ľuďom, ako ste vy, sa držíme 40 rokov naspäť. No a pán poslanec Beluský, teraz ale vojna je a vy to podávate teraz. Je to mimoriadne nechutné.
Laššáková, Jana, podpredsedníčka NR SR (2012-12-18):
Ale dohodneme sa akože, pretože poslanci a myslím si, že by nebolo vhodné, aby v rokovacej sále bol premietaný nejaký film alebo niečo podobné.
Kollár, Boris, predseda NR SR (2022-05-25):
Prosím, prezentujme sa a hlasujeme. (Hlasovanie.) Prítomných 130 poslancov, za 84, proti 9, zdržalo sa 36, nehlasoval 1. Uvedený návrh sme schválili.
Mojš, Milan, poslanec NR SR (2018-03-14):
O bode 72 s odporúčaním gestorského výboru schváliť.
Stohlová, Tamara, poslankyňa NR SR (2023-12-15):
Ďakujem za slovo a ďakujem pánovi Gröhlingovi, ja som tiež aj osobne veľká fanúšička športu a pohybu a so záujmom som si teda prečítala dôvodovú správu k tejto zmene a k zriaďovaniu tohto ministerstva, aby som teda našla tú motiváciu, že prečo ten šport berieme z jedného ministerstva a spájame ho s cestovným ruchom. A teda tam sa píše, že cieľom zriadenia Ministerstva cestovného ruchu a športu Slovenskej republiky je posilniť a zefektívniť využívanie verejných zdrojov a potenciálu v cestovnom ruchu a významne podporiť rozpoznateľnosť značky Slovensko ako bezpečnej turistickej destinácie a tak ďalej. Ďalšou úlohou Ministerstva cestovného ruchu a športu Slovenskej republiky je podpora a rozvoj kúpeľného cestovného ruchu a tak ďalej. Podpora cestovného ruchu je úzko previazaná s rozvojom regiónov Slovenskej republiky, čím dôjde k vyrovnávaniu regionálnych rozdielov v rámci Slovenska a tak ďalej. Ďalšou z úloh Ministerstva cestovného ruchu a športu Slovenskej republiky bude aj podpora kongresovej turistiky ako ďalšieho významného zdroja príjmov pre štát a mestá. No ja mám tu problém, že ja tam nevidím nič k tej motivácii alebo vízii pre šport na Slovensku, že prečo nastáva ten presun na nové ministerstvo, prečo práve tá kombinácia s cestovným ruchom, v tej dôvodovej správe to nie je. A ja mám potom napríklad obavu, a trošku mi to vyplýva aj z tej rozpravy, keď ju tu miestami počúvam, že či si uvedomujeme, že naozaj ten šport nie je len vrcholový šport, nie je to len o športovcoch a športovkyniach, reprezentantoch a reprezentantkách, aleže je to hlavne súčasťou prevencie a zdravia, teda a ochrany zdravia bežných ľudí, nás všetkých, a preto ho v prvom rade treba prezentovať a otvárať pre nás všetkých. A toto som napríklad dúfala, že by som si mohla prečítať v tej dôvodovej správe, ale neprečítala som si tam k športu vôbec nič. (Potlesk.)
Bugár, Béla, podpredseda NR SR (2019-11-28):
Takže, vážené panie poslankyne, vážení páni poslanci, otváram tretí rokovací deň 53. schôdze Národnej rady Slovenskej republiky. Na dnešnom rokovaní sa ospravedlnila pani poslankyňa, ako jediná, Shahzad. Budeme pokračovať v prerušenej rozprave o návrhu poslancov Jaroslava Pašku, Tibora Bernaťáka, Evy Smolíkovej na prijatie uznesenia Národnej rady k procesu pristúpenia Európskej únie k Dohovoru Rady Európy o predchádzaní násiliu na ženách a domácemu násiliu a boji proti nemu (Istanbulský dohovor), tlač 1814. Pán poslanec Paška už je na svojom mieste, tak isto aj pán poslanec Soboňa. Písomne bola prihlásená pani poslankyňa Zimenová, ktorej teda dávam slovo. A potom ešte pán poslanec Dostál. [Pokračovanie v rokovaní o návrhu poslancov Národnej rady Slovenskej republiky Jaroslava Pašku, Tibora Bernaťáka a Evy Smolíkovej na prijatie uznesenia Národnej rady Slovenskej republiky k procesu pristúpenia Európskej únie k Dohovoru Rady Európy o predchádzaní násiliu na ženách a domácemu násiliu a o boji proti nemu (Istanbulský dohovor) , tlač 1814.]
Kuciaňová, Magdaléna, poslankyňa NR SR (2018-06-21):
Ďakujem veľmi pekne. Ja by som naozaj len malú podporu, pán kolega, na podporu tvojej rozpravy, v ktorej si vyslovil myšlienky, či áno alebo nie, či voliť riaditeľa, generálneho riaditeľa RTVS cez zbor voliteľov alebo cez poslancov Národnej rady. Máš svoj názor v tom a ja osobne ľudsky aj napriek tomu, že to nie je moja téma, ktorej by som sa venovala, osobne ľudsky sa domnievam, že naozaj, generálny riaditeľ RTVS musí byť volený na základe prísnejších profesionálnych kritérií, že to musí, že mal by to byť človek nielen rozhľadený, ale predovšetkým človek ako uznávaná osobnosť s rešpektom, autoritou a samozrejme, že mu nesmie chýbať profesionálna história. Takže z môjho pohľadu osobne sa domnievam, že veľmi citlivo je treba zvažovať, či, či zbor voliteľov, kde sa nám môže dostať napríklad aj zamestnanec, ktorý sa zúčastní takéhoto vypočutia. Budúceho generálneho riaditeľa treba naozaj veľmi citlivo zvažovať. Ďakujem veľmi pekne za pozornosť.
Figeľ, Ján, podpredseda NR SR (2013-12-10):
S reakciou, nech sa páči, Dušan Jarjabek.
Fecko, Martin, poslanec NR SR (2014-07-04):
Ďakujem pekne. Pán kolega, iba krátko zareagujem na vás. Tiež som za to, že mali by tam byť previerky na detektore lži, a to pri výbere všetkých sudcov na všetkých úrovniach, ktoré sú. Žiaľ, neprešlo to, ako ste skonštatoval. Mňa zaujalo vo vašom vystúpení aj vyjadrenie, že mali by sme sa snažiť o skutočné hľadanie pravdy. A ja hovorím, že v našom živote všetko by sme mali prehodnocovať vo svetle pravdy, ale u nás na Slovensku je to asi zatiaľ iba utópia. Dúfam, že sa toho raz dožijem. Ďakujem pekne.
P. Farkas, poslanec: (2002-12-11):
Teraz odporúčam hlasovať o prvom návrhu, ktorý je uvedený pod č. 18/1. Ide o návrh, ktorý podporili tak poslanci vládnej koalície, ako aj poslanci opozície, začo vám aj touto cestou ďakujem. (Hlasy z pléna.)
Figeľ, Ján, podpredseda NR SR (2013-01-30):
Ďakujem pekne, pán podpredseda vlády. Teraz dávam slovo pánovi spravodajcovi, ktorého určil navrhnutý gestorský výbor, výbor pre obranu a bezpečnosť, pánovi poslancovi Petrovi Šucovi. Nech sa páči.
Pčolinský, Peter, podpredseda NR SR (2023-06-20):
Ďakujem. Teraz vystúpi pani spravodajkyňa.
Mojš, Milan, poslanec NR SR (2017-09-07):
Pán predsedajúci, keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Paška, Pavol, predseda NR SR (2014-10-22):
(Hlasovanie.) 134 prítomných, 78 za, 8 proti, 48 sa zdržalo. Návrh sme schválili.
Pellegrini, Peter, predseda NR SR (2015-11-24):
V tomto prípade je to dovolené.
Ďuriš Nicholsonová, Lucia podpredsedníčka NR SR (2017-04-06):
Robíme to tak vždy, pán predsedajúci. Pozývam kolegyne a kolegov...
Nemky, Martin, poslanec NR SR (2017-12-06):
Ďakujem za slovo, pán predsedajúci. Erik, ja ti ďakujem za toto vystúpenie. Povedal si to jasne, stručne a výstižne. Povedal si, prečo minister vnútra nemôže byť odvolaný a čo všetko pre Slovensko spravil, či už je to v oblasti korupcie, miestnej štátnej správy, reformy štátnej správy ESO, v oblasti nehodovosti, vybavenia policajtov, hasičov, v oblasti dobrovoľného hasičstva. Poukázal si, kto je a čo tu vlastne hovorí Igor Matovič. Ďakujem ti pekne.
Kremský, Peter, poslanec NR SR (2022-10-19):
Vážený pán predsedajúci, vážené pani poslankyne, vážení páni poslanci, ctená snemovňa, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku, legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. So znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet, Ústavnoprávny výbor Národnej rady Slovenskej republiky a Výbor Národnej rady pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.
Šimečka, Michal, podpredseda NR SR (2024-02-01):
Ďakujem veľmi pekne. Ešte predtým než pristúpime k odpovediam, chcem upozorniť, že poslanec, ktorý položil otázku, sa môže prihlásiť s doplňujúcou otázkou v rozsahu dvoch minút, ale iba počas vystúpenia buď podpredsedu vlády, alebo iného člena vlády na tom hlasovacom zariadení, ktoré máte na svojich miestach a s volením možnosti podať doplňujúcu otázku. Takže vás poprosím, pán vicepremiér, aby ste v limite pätnástich minút odpovedali na nasledujúce otázky. Tá prvá je od pána poslanca Hazuchu a znie takto: „Vážený pán predseda vlády, Ivan Korčok primitívne zaútočil na Petra Pellegriniho a prirovnal ho k psovi, ktorý počúva pána, čím mal pravdepodobne na mysli vás. Preto sa chcem spýtať, kto bol lepším členom vašej vlády v rokoch 2016 až 2018, Peter Pellegrini, alebo Ivan Korčok?“ Pán vicepremiér.
Jurinová, Erika, podpredsedníčka NR SR (2014-07-01):
Máte súhlas všetkých predkladateľov.
Novotný, Viliam, poslanec NR SR (2011-09-08):
Ďakujem pekne všetkým, ktorí na mňa reagovali. Naozaj odpoviem len niektorým. Pánovi poslancovi Blanárovi, nemyslím si, že som klamal, pretože tento materiál sa týka len štátnych nemocníc. Pán predseda Žilinského samosprávneho kraja, keby si si ráčil preštudovať materiál, o ktorom rokujeme, zistil by si, že ide o súhlas Národnej rady s využitím finančných aktív na finančnú stabilizáciu štátnych príspevkových organizácií. Ja som nehovoril len o štátnych nemocniciach, teda o tom, čoho sa týka tento materiál. V tomto materiáli nerokujeme o transformácii nemocníc VÚC v takých babráckych krajoch, kde transformáciu nestihli za tak veľa rokov urobiť, lebo v mnohých už transformáciu urobili pred mnohými, mnohými rokmi, ani si nepamätajú, že už transformovali. To, o čom je tento materiál, je, že vyplácame dlhy, predovšetkým vaše dlhy, pán poslanec Blanár, dlhy vašej vlády. Žiaľ, z peňazí všetkých daňových poplatníkov. Znovu sa musíme zložiť na to, ako ste babrácky manažovali zdravotníctvo v predchádzajúcich štyroch rokoch. Pán poslanec Raši, správu z Ústavu súdneho inžinierstva si kľudne vyžiadajte na ministerstve zdravotníctva. Buďte trošku aktívnejší. Ja ako poradca predsedníčky vlády som to, samozrejme, študoval, keď som pripravoval stanovisko k vládnemu materiálu, ktorý išiel na vládu Slovenskej republiky. Pán poslanec Ondruš, nemám predstavu, že zmena právnej formy vyrieši problémy nemocníc, ale určite tomu napomôže. A keď to trošku otočím, veľmi sa obávam toho, že to, prečo vy tak veľmi bojujete proti zmene právnej formy je, že chcete zachovať tie mútne vody v štátnych nemocniciach, chcete naďalej realizovať predražené tendre, keď sa vrátite k vláde.
Lackovič, Marek, poslanec NR SR (2024-06-12):
Vďaka za tvoj príspevok pán poslanec. Ja len dodám, že tento návrh považujem za skutočne premárnenú príležitosť. Bola a je to totiž príležitosť, kedy sme mohli medzi, ja neviem, povinné osoby pridať napríklad aj poberateľov NFP vrátane fondov Európskej únie či obecných dotácií, kedy sme mohli pridať medzi povinné osoby firmy, ktoré majú vedenie nominované inou povinnou osobou, napríklad mestská firma, kedy sme mohli dať možnosť pre kreatívne obce stanoviť si aj vlastný spôsob prijímania dvestojedenástky, napríklad cez sociálne siete. A tu sa ukazuje, že to môže byť aj parádna možnosť konečne si upratať, že čo by malo spadať pod dvestojedenástku a, naopak, čo by malo spadať pod tristošesťdesiatdeviatku, čo je zákon o obecnom zriadení. Otvára sa nám tiež možnosť zaviesť povinnosť zverejňovať CV-čká aj štatutárom miestnej správy, povinnosť zverejňovať termíny rokovaní nielen zastupiteľstiev, ale aj komisií vrátane ich programov rokovania, povinnosť zverejňovať aj informácie o účasti poslancov, neposlancov na rokovaniach komisií, informácie o hlasovaní na komisiách, dokonca povinnosť zverejňovať odpovede na otázky na webstránke. A tu sa to mohlo opäť využiť na to, že povinná osoba by možno mohla odkázať na toto zverejnenie, ak ho udiala, ja neviem, sedem dní dozadu najneskôr dajme tomu a nemusela by odpovedať ďalším, ak už to raz zodpovedala. A tak ďalej, tých možností je strašne veľa, ktoré vy vôbec nevyužívate. Mohol by som pokračovať, že mohlo sa stanoviť možnosť dohodnúť sa medzi pýtajúcim a opytovaným na predĺžení lehoty, možnosť prerušenia lehoty, ak dôjde k technickým problémom, alebo že napríklad, už to sú naozaj že nuansy, ale okrem dátumu zaplatenia faktúry sa mohlo zverejňovať aj dátum vystavenia faktúry, ale to už sú naozaj že nuansy. Nič z tohto nevyužívate, práve naopak, idete opäť veľmi zlým smerom a mňa to veľmi mrzí. Ďakujem.
Hrnčiar, Andrej, podpredseda NR SR (2017-04-06):
Končím možnosť nahlásiť sa s faktickými poznámkami. Štyri faktické poznámky, päť. Nech sa páči, pán poslanec Osuský.
Paška, Pavol, predseda NR SR (2014-05-29):
(Hlasovanie.) 139 prítomných, 60 za, 77 proti, 1 sa zdržal, 1 nehlasoval. Návrh nezískal podporu.
Bugár, Béla, podpredseda NR SR (2017-05-11):
Nech sa páči, pán poslanec Simon, môžte reagovať.
Grendel, Gábor, podpredseda NR SR (2020-12-09):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne. Nie, vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca tiež nie. Prerušujem rokovanie aj o tomto bode programu. Nasleduje druhé čítanie o zákona, o zákone z 5. novembra 2020, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, vrátenom prezidentkou Slovenskej republiky na opätovné prerokovanie Národnou radou Slovenskej republiky. Materiál je uverejnený ako tlač 346. Dávam slovo spoločnému spravodajcovi predsedovi výboru pre vzdelávanie, vedu, mládež a šport pánovi poslancovi Richardovi Vašečkovi a prosím ho, aby informoval Národnú radu o výsledku prerokovania vráteného zákona vo výboroch. (Rokovanie o zákone z 5. novembra 2020, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 346.)
T. Cabaj, poslanec: (2003-12-12):
Vzhľadom však na to, že neboli dodržané všetky náležitosti, a myslím, že skrutátori nie sú tí, ktorí majú vysvetľovať, ako sa má hlasovať alebo niečo podobné, ich úlohou je tam vydať hlasovacie lístky a spočítať výsledky a vzhľadom aj na skutočnosť, že boli urobené niektoré veci zo strany Kancelárie Národnej rady, predkladám procedurálny návrh, aby ste vyhlásili prvé kolo za neplatné a aby sa toto kolo zopakovalo.
K. Tóthová, poslankyňa: (2009-10-15):
Predseda Národnej rady Slovenskej republiky svojím rozhodnutím pridelil návrh skupiny poslancov na vyslovenie nedôvery všetkým výborom Národnej rady okrem Mandátového a imunitného výboru Národnej rady, Výboru Národnej rady pre nezlučiteľnosť funkcií, Výboru Národnej rady pre európske záležitosti, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, Osobitného kontrolného výboru Národnej rady Slovenskej republiky na kontrolu činnosti Vojenského spravodajstva, Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu a Výboru Národnej rady Slovenskej republiky na preskúmanie rozhodnutí Národného bezpečnostného úradu, a to s termínom do 15. októbra tohto roku. Určil, aby Ústavnoprávny výbor NR SR ako gestorský pripravil na schôdzu NR SR správu o výsledku prerokovania uvedeného návrhu v ostatných výboroch NR SR, a to návrh skupiny poslancov prerokovali v určitom určenom termíne tieto výbory: ústavnoprávny výbor, výbor pre obranu a bezpečnosť, výbor pre verejnú správu a regionálny rozvoj, výbor pre financie, rozpočet a menu, výbor pre hospodársku politiku, výbor pre vzdelanie, mládež, vedu a šport, zahraničný výbor, výbor pre pôdohospodárstvo, životné prostredie a ochranu prírody, výbor pre ľudské práva, národnosti a postavenie žien, výbor pre sociálne veci a bývanie. Neprijali platné uznesenia z dôvodu, že predložený návrh nezískal potrebný súhlas nadpolovičnej väčšiny všetkých poslancov podľa čl. 88 ods. 2 Ústavy Slovenskej republiky v spojení s § 52 ods. 4 zákona č. 350/1996 Z. z., t. j. nášho rokovacieho poriadku. Výbor Národnej rady Slovenskej republiky pre zdravotníctvo o návrhu nerokoval, nakoľko nebol uznášaniaschopný. Výbor NR SR pre kultúru a médiá o návrhu rokoval, uznesenie neprijal, pretože už pri hlasovaní nebol uznášaniaschopný. Podľa § 109 ods. 3 predseda Národnej rady Slovenskej republiky požiadal vládu SR o zaujatie stanoviska. Vláda návrh prerokovala a uznesením č. 425 vyjadrila s návrhom skupiny poslancov na vyslovenie nedôvery podpredsedníčke vlády Slovenskej republiky Viere Petríkovej, poverenej riadením ministerstva spravodlivosti, nesúhlas. Ústavnoprávny výbor NR SR uznesením č. 745 poveril mňa za spravodajkyňu. Gestorský výbor bol zvolaný na 15. októbra 2009, o návrhu správy nerokoval, nakoľko nebol uznášaniaschopný. To je správa, s ktorou som povinná oboznámiť Národnú radu Slovenskej republiky, a ako spravodajkyňa chcem upriamiť pozornosť na rokovací poriadok, že ide o mimoriadnu schôdzu a na mimoriadnej schôdzi je možné prerokovať iba tému a predložený návrh na prerokovávanie, ktorý bol ako bod zvolaný. Žiaľ, musela som to urobiť, keďže túto už aj vláda bola prerokovávaná, označovaná za mafiu-friendly a žiaden návrh na vládu nebol. Ďakujem za pozornosť.
Paška, Pavol, predseda NR SR (2012-05-10):
Pani poslankyňa Nachtmannová.
K. Tóthová, poslankyňa: (2009-06-26):
Pokiaľ ide o šťastné dni, ja som čítala tiež niečo o šťastných dňoch a nešťastných dňoch a bolo to v súvislosti s rozpadom Československej republiky. Ďakujem za pozornosť.
Glváč, Martin, podpredseda NR SR (2018-02-02):
Ďakujem. S faktickými poznámkami nikto. Končím možnosť prihlásiť sa. Ďalšia v rozprave – pani poslankyňa Verešová.
Saloň, Marián, poslanec NR SR (2011-02-11):
Ďakujem pekne, pán podpredseda. Pán kolega Matej, pred chvíľou ste povedal, že sa dlhodobo netajíte týmto názorom, čo ste teraz predložili. Prečo tento pozmeňovák nebol súčasťou vlastne pôvodného návrhu poslancov k tomuto zákonu, resp. k novele tohto zákona? A takisto sa vás chcem opýtať, odvolávate sa, že voľba bude v Národnej rade. Nikde nevidím v tomto pozmeňováku nejaký odkaz na rokovací poriadok Národnej rady, kde tento rokovací poriadok Národnej rady bude upravený, že ako bude prebiehať voľba, tajne, verejne, proste je to nedomyslené a je to presne to, že je to ako jasný blesk z neba, šité horúcou ihlou a vôbec to nebolo vo vašej hlave dlhé obdobie, a ak áno, tak potom neviem. Ďalej. Ja si myslím, že práve tento poslanecký návrh bol stále predkladaný z dôvodov, že bude vyššia transparentnosť, šetrenie finančných prostriedkov, ale práve týmto pozmeňujúcim návrhom sa minimálne stráca dobrý úmysel predkladateľov tohto návrhu. A možno aj tu by som sa opýtal aj pána Krnáča ako predkladateľa, že či vôbec súhlasí s takým pozmeňovákom, lebo jeho pod tým pozmeňovákom ani nevidím podpísaného. Ďakujem pekne.
Viskupič, Jozef, poslanec NR SR (2014-11-08):
Chceš skúšať, či premiér tejto vlády je zlý alebo dobrý, silný alebo slabý. A potom si hovoril, že by si ale rád vyskúšal, či je racionálny. Ja si však myslím, že on je v prvom rade tvrdo a cynicky pragmatický. A povedali sme to niekoľko niekoľkokrát, že ak by čo i len hypoteticky sme sa zamerali na to, že by sme si naozaj predstavili, že by tak silnú figúru svojej straníckej púte v našej slovenskej politike, ako je Pavol Paška, obetoval, tak čo by sa začalo diať s tým ľadovcom, ktorý by asi pravdepodobne bolo vidieť, alebo ako akoby sa rozbehla tá domino hra, pretože ak v tejto štruktúre niekoho obetujú, videli sme nejakého pána, ktorého musel minister spravodlivosti vyťahovať takmer z basy, a sme si krk dolámali, aby sa to nestalo, lebo by mohol začať hovoriť, vieš si predstaviť čo by hovoril Pavol Paška?